cyanic-selkie/wikianc huggingface dataset:
PIK-16 Vasama
Lento-ominaisuudet
Kone on erittäin miellyttävä lennettävä tasapainoisilla ohjausominaisuuksillaan ohjainten ollessa kevyet ja tehokkaat. Varsinkin siivekkeiden ohjaitehon voi mainita olevan "riittävä" kaikilla nopeuksilla. Tämä mahdollistaa nopeat kaartosuunnan vaihdokset heikoissa nostavissa virtauksissa. Lisäksi koneen suuri lujuus ja tehokkaat ohjaimet tekevät siitä erinomaisen taitolentoharjoituskoneen. Ainoa negatiivinen seikka lento-ominaisuuksissa on koneen sakatessa taipumus kaatua syöksykierteeseen. Ennen sakkausta esiintyy normaali tärinä, jonka tuntee selvästi ohjaussauvassa. Kierteen suunta vaihtelee koneyksilön mukaan, ja muutaman kierroksen jälkeen kone oikenee itsestään vastakkaiseen sivuluisuun. Kierteeseen kaatumisen vuoksi pitää olla erityisen tarkka vintturi- tai autohinauksessa hinauslangan mahdollisen katkeamisen vuoksi koneen ollessa vielä matalalla. Siivekkeiden säätäminen aavistuksen nollatason yläpuolelle on todettu ainakin joissain yksilöissä muuttavan sakkauskäytöstä huomattavasti rauhallisempaan suuntaan. Syöksykierreominaisuuksien vuoksi konetta ei kuitenkaan voi suositella koulutuskäyttöön, vaikka vanhoja tehokoneita yleensä käytetäänkin lento-oppilaitten seuraavana koneena yksipaikkaisen alkeiskoulukoneen jälkeen.
Fairlopin metroasema
Fairlop on Fairlopissa, Redbridgessä sijaitseva Lontoon metron asema Central Linellä. Se sijaitsee Oyster-vyöhykkeellä 4. Asema avattiin 1. toukokuuta 1930 Great Eastern Railwayn Newbury Park–Woodford-osuudelle. Haara yhdistettiin Lontoon metroon osana New Works Programme -ohjelmaa vuosina 1935-1945, jolloin siitä tuli osa Central Linen laajennusta itään.
Saksan 3. vuoristodivisioona
'''Saksan 3. vuoristodivisioona''' oli Itävallan Graziin sijoitettu Saksan maavoimien yhtymä. Se oli lähes koko toisen maailmansodan etulinjassa lukuun ottamatta Norjan suojaamista 1940–1941.
Perustaminen
Itävallan Saksaan liittämisen jälkeen Wehrkreis XVIII perusti 1. huhtikuuta 1938 Grazissa aiemmasta Itävallan maavoimien 5. ja 7. divisioonista Saksan maavoimien 3. vuoristodivisioonan.
Historia
Syyskuussa 1939 divisioona osallistui Puolan offensiiviin osana Etelän armeijaryhmän 14. armeijaa, mutta se siirrettiin jo ennen sotatoimien päättymistä Ranskan vastaiselle rajalle. Vuonna 1940 divisioona osallistui Norjan valtaukseen, jolloin vuoristorykmentti 138 valtasi Trondheimin ja divisioonan loppuosa Narvikin. Divisioona kävi 9. huhtikuuta alkaen pitkällisen taistelun kaupungin ja sataman hallinnasta ollen jo lähes luovuttamassa ennen kuin liittoutuneet vetäytyivät alueelta kesäkuussa Ranskan puolustuksen romahdettua.
Divisioona siirrettiin 1941 Lappiin, jossa se osallistui kesäkuussa operaatio Hopeaketussa hyökkäykseen Neuvostoliittoon. Se kuitenkin epäonnistui tavoitteessaan vallata Murmansk. Divisioona palasi täydennettäväksi Saksaan, mutta vuoristojääkärirykmentti 139 jäi Suomeen. Divisioona palasi Norjaan vuonna 1942, missä se oli armeijan reservinä.
FIFA 97
FIFA 97 (myös FIFA Soccer 97) on EA Sportsin julkaisema ja EA Canadan kehittämä jalkapalloaiheinen videopeli. Peli julkaistiin 24. kesäkuuta 1996. FIFA 97 oli neljäs peli FIFA-pelisarjassa. Euroopan version kannessa esiintyy silloinen Newcastle Unitedin pelaaja David Ginola, kun taas muualla maailmassa kannessa esiintyy brasilialainen Bebeto. Peliin tuli uudistuksena mahdollisuus pelata futsalia, sekä graafisia ominaisuuksia oli paranneltu.
Saksan 3. vuoristodivisioona
Historia
Divisioona siirrettiin elokuussa itärintamalle, jossa se oli Pohjoisen armeijaryhmän reservinä Leningradin lähistöllä osallistuen kaupungin piiritykseen. Divisioona siirrettiin marraskuussa Etelän armeijaryhmään, joka oli vaarassa romahtaa Volgalla kärsityn tappion seurauksena. Divisioona osallistui Stalingradin saarron purkuyrityksiin. Vuosina 1943-1944 divisioona kärsi suuria tappioita taistellessan Donetskissa, Miusissa, Melitopolissa ja Nikopolin sillanpäässä. Elokuussa se joutui taistelemaan etenevää puna-armeijaa ja selustassa hyökkäävää Romanian armeijaa vastaan. Kärsittyään raskaita tappioita divisioonan jäänteet peräytyivät Karpaattien itäosiin. Sodan lopun divisioona taisteli Unkarissa ja Slovakiassa, kunnes se lopulta antautui puna-armeijalle Ylä-Sleesiassa Deutsch-Brodissa nykyisessä Tšekissä toukokuussa 1945 osana 1. panssariarmeijaa.
Komentajat
Divisioonankomentajina olivat :
Betamax
Betamax on Sonyn kehittämä analoginen videonauhurijärjestelmä, joka suunnattiin kuluttajamarkkinoille. Betamax hävisi formaattikilpailun JVC:n VHS:lle, johon ironisesti lisensoitiin juuri Sonyn kehittämää tekniikkaa.
Historia
Betamax (tai Beta, kuten formaattia myös kutsuttiin) julkaistiin vuonna 1975 sen jälkeen, kun Sony ei ollut päässyt muiden yhtiöiden kanssa sopimukseen japanilaisesta standardista. Betamaxia pidettiin vuonna 1976 julkaistua Video Home System eli VHS-järjestelmään verrattuna teknisesti kehittyneempänä. VHS-järjestelmän nauhurit olivat kuitenkin edullisempia ja ainakin aluksi VHS tarjosi pidempää tallennuskapasiteettia, 120 minuuttia, kun Betamax kasetti talletti 60 minuuttia. Kuluttajat arvostivat näitä ominaisuuksia enemmän, minkä vuoksi VHS voitti formaattisodan. Amerikassa viimeinen Betamax-malli julkaistiin 1993 ja Japania lukuun ottamatta valmistus lopetettiin vuonna 1998. Betamaxin levittäminen Japanissa, ja samalla koko maailmassa, loppui vuonna 2002. Vuonna 2015 loppui myös niiden valmistus kokonaan.
Sanyo alkoi valmistaa Betamax-järjestelmän nauhureita vuonna 1977 oman V-Cord-järjestelmänsä kaupallisen epäonnistumisen jälkeen. Se markkinoi laitteitaan nimellä Betacord. Sony, Sanyo ja muut Beta-valmistajat siirtyivät sittemmin VHS-laitteiden tuotantoon, kunnes digitaaliteknologia teki niistä vanhanaikaisia 2000-luvulla.
Sony markkinoi Betamax-kasetteja maaliskuuhun 2016 asti. Betamax-nauhureiden valmistus oli lopetettu jo aiemmin.
Betamax-tekniikka
Betamax-järjestelmän videokaseteissa käytetään puolen tuuman (12,7 mm) levyistä magneettinauhaa kuten useimmissa muissakin analogisissa videokasettijärjestelmissä. Nauhan kulkunopeus on vain 1,87 cm/s, jolloin pienikokoiseen kasettiin voidaan mahduttaa nauhaa jopa 3,5 tunnin tallentamista varten. Pienestä nauhanopeudesta johtuen äänentoiston laatu hieman kärsii pitkittäisiä ääniraitoja käyttäen. Tämä ongelma ratkaistiin myöhemmässä vaiheessa ottamalla käyttöön Hi-Fi-ääniraidat, jotka tallennetaan ja toistetaan kuvarumpuun asennetuilla erillisillä äänipäillä syvyysmultipleksoinnin avulla.
Betamaxin kehittäminen
Betamax-järjestelmän nauhakoneiston mekanismi on jatkojalostettu Sonyn aikaisemmin kehittämästä U-matic-järjestelmästä: Se on kuin pienennetty versio U-Maticin koneistosta ja käyttää samaa U-nauhanpujotustapaa, jota Sony hyödynsi myöhemmin muunneltuna myös kehittämissään ammattikäyttöön suunnatuissa Betacam- (julkistettu 1982) ja Betacam SP- (julkistettu 1986) nauhurijärjestelmissään, joissa nauhanopeus on huomattavasti suurempi 10,15 cm/s.
Sony käytti muutoinkin osittain hyödykseen Betamaxia varten luotua mekanismia Betacam-formaattiperheen nauhurituotteissaan. Betacam-järjestelmän nauhakasetti kameranauhureita varten on rakenteeltaan täsmälleen samanlainen kuin kuluttajakäyttöön tarkoitettu Betamax-kasetti. Eroina näissä ovat kaseteissa käytetty nauhalaatu ja järjestelmien välinen tallennusmenetelmien yhteensopimattomuus.
Betamax-kaseteissa käytetty L-merkintä viittaa nauhan fyysiseen pituuteen jalkoina. Nauhapituudeltaan suosituimman L-750 kasetin merkintä tarkoittaa kasetissa olevan nauhaa 750 jalkaa (228,6 metriä). Siihen voi nauhoittaa PAL-järjestelmässä 3 tuntia 15 minuuttia ja NTSC-järjestelmässä 3 tuntia.
Betamovie
pienoiskuva|Sony Betamovie BMC-100P. Sony toi vuonna 1983 markkinoille kotikäyttöön tarkoitetun Betamovie-kameranauhurin. Sen elinkaari jäi lyhyeksi, sillä Sony esitteli Video 8 -kameranauhurin jo 1985. Betamovie on yhteensopiva Betamaxin kanssa, Video 8 sitä vastoin on täysin oma järjestelmänsä.
Dalton Vigh
Dalton Vigh de Sousa Vales (s. 10. heinäkuuta 1964 Rio de Janeiro) on brasilialainen näyttelijä.
Jan Smit
Johannes Harco Smit (s. 1985 ), tunnettu myös nimillä Jan Smit ja Jantje Smit, on alankomaalainen laulaja, televisiojuontaja ja jalkapallojohtaja.
Smit laulaa lähinnä Volendam-tyylisiä hollanninkielisiä kappaleita. Vuonna 2015 Smit liittyi schlagertrioon nimeltä Klubbb3, ja vuonna 2017 hän liittyi yhtyeeseen nimeltä De Toppers. Smitin oli tarkoitus juontaa vuoden 2020 Eurovision laulukilpailu yhdessä Edsilia Rombleyn ja Chantal Janzenin kanssa. Vuoden 2020 Euroviisut kuitenkin peruttiin koronaviruspandemian vuoksi, joten Smit, Rombley ja Janzen valittiin juontajiksi vuoden 2021 kilpailuun.
Wadowice
Wadowice on kaupunki Vähä-Puolan voivodikunnassa Etelä-Puolassa noin 50 kilometriä Krakovasta lounaaseen. Vuoden 2019 arvion mukaan siellä asui 18 692 asukasta. Wadowice on edesmenneen paavi Johannes Paavali II:n synnyinkaupunki. Kaupungin talous nojaa turismiin, koneteollisuuteen ja ruoanvalmistukseen. Se on ollut olemassa ainakin 1300-luvulta lähtien. Kaupunginoikeudet Wadowice sai vuonna 1430.
United States Disc Golf Championship
United States Disc Golf Championship eli USDGC (Frisbeegolfin Yhdysvaltain-mestaruuskilpailut) on yksi frisbeegolfin merkittävimmistä kilpailuista. Kisa pidetään Winthrop Goldin radalla, joka sijaitsee Winthropin Yliopiston kampuksella Etelä-Carolinan Rock Hillissä. Ammattilaistapahtumaa on järjestetty vuosittain, vuodesta 1999.
Hot Lips
300px|thumb|Hot Lipsin myymälä Helsingin [[Itäkeskus|Itäkeskuksessa.]] Hotlips on suomalainen seksikauppaketju, -brändi ja verkkokauppa. Brändin alla toimivia seksikauppoja on yli kaksikymmentä kappaletta eri puolilla Suomea. Suurin liikkeistä sijaitsee Helsingin Itäkeskuksessa. Ketjulla on lisäksi Virossa seitsemän liikettä, joiden toiminnasta vastaa Relika Oü.
Koko ja liikevaihto
Ketjun taustalla Suomessa on vuonna 1998 perustettu HL-Property Oy. Ketjun myymälöistä Suomessa kolme on HL-Property Oy:n omistuksessa ja muut osallistuvat omina itsenäisinä yrityksinään yhteismainontaan ja ostavat tuotteita HL-Property Oy:n Tallinnassa sijaitsevan seksi- ja tukkuliikkeen kautta. Ne eivät ole HL-Property Oy:n tytäryhtiöitä eivätkä liioin franchising-sopimuksin siihen sidottuja.
Lämpötahna
Myös muiden runsaasti lämpöä tuottavien puolijohdekomponenttien kuten tehotransistorien ja jänniteregulaattorien kanssa käytetään lämpötahnaa. Piitahnasta on kehitetty myös vaativampaan käyttöön soveltuvia aineita, joissa pii on korvattu metallilla kuten hopealla, tai keraamisilla yhdisteillä.
Lämmönjohtavuuksia
Lämmönjohtavuuksia pienemmästä suurempaan
Lamelli
Lamelli voi tarkoittaa ainakin seuraavia:
Päätelaitetunnistus
Ongelma
Päätelaitteiden kirjo etenkin matkapuhelimissa on aiheuttanut ongelmia sisällön tuottamisessa niihin. Web-sivuja toteutettaessa PC:ssä käytettävissä selaimista usein löytyy tuki Flash-animaatioille ja sivujen suunnittelussa voidaan olettaa näytön resoluution leveydeksi lähemmäs tuhatta pikseliä. Matkapuhelimissa näytön resoluution leveydet vaihtelevat hieman yli sadasta Nokia Communicatorin 800 pikseliin yleisempien resoluutioiden ollessa kahden ja kolmen sadan paikkeilla puhumattakaan laitteiden muista ominaisuuksista, jotka vaihtelevat niiden kyvystä käsitellä web-sivuissa yleisiä CSS-, JavaScript- ja Flash-komponentteja.
Web-sivujen toteuttamisen lisäksi päätelaitteiden moninaisuus vaikeuttaa ladattavien sisältöjen toteutusta aina lataustapahtumasta formaatteihin. Soittoäänten ja logojen kohdalla ongelmaksi muodostuvat tekijänoikeudet ja niiden suojaaminen. DRM (Digital rights management) ominaisuudet vaihtelevat päätelaitteittain ja mikäli jokin tiedosto on suojattu eri suojauksella kuin mitä päätelaite tukee, ei tiedostoa voi avata. Vastaavasti esimerkiksi Symbian-alustasta ja Adoben Flash lite -teknologiasta on useita eri versioita, jotka vaativat oikean formaatin ladattavasta sovelluksesta yhteensopivuuden mahdollistamiseksi.
Päätelaitteiden moninaisuus (device fragmentation) muodostaa sen perusongelman, jota päätelaitetunnistus (device detection) pyrkii ratkaisemaan.
Caroline Munro
Munro teki aktiivisimmalla kaudellaan 1970- ja 1980-luvuilla elokuvarooleja varsinkin monissa tunnetuiksi tulleissa ns. slasher-elokuvissa eri puolilla Eurooppaa sekä myös Yhdysvalloissa. 1990-luvulla esiintyi enää kuitenkin vain hyvin harvakseltaan. Hän on sittemmin 2000- ja 2010-luvuilla tehnyt joitakin elokuvarooleja ja edelleen erityisesti kauhuelokuvien lajityypissä.
Päätelaitetunnistus
Ratkaisut
Päätelaitetunnistus voidaan ratkaista useassa eri paikassa sisällöntuotantoketjua ja usealla eri tavalla. Eri paikkoja ovat selain, sovelluspalvelin, välityspalvelin ja operaattorin verkko. Päätelaitetunnistuksen antamia tietoja hyödynnetään sisällön sovituksessa (content adaptation) tai uudelleenohjauksessa.
Selain
Selaimessa ei itse päätelaitetunnistusta voi tehdä, koska päätelaitetunnistus tarkoittaa lähtökohtaisesti nimenomaan sen päätelaitteen tunnistusta, jossa selain sijaitsee. Selain voi kuitenkin toteuttaa sellaisia toimia, joilla helpotetaan päätelaitteiden moninaisuuden aiheuttamia ongelmia. Tunnetuin näistä toiminnoista on sisällön sovitus. Selain voi muokata web-sivun rakennetta esimerkiksi niin, että sivuttaissuuntainen vieritys poistetaan, jolloin sivun selaaminen helpottuu. Selain voi myös lisätä tietoa päätelaitteesta HTTP-otsakkeihin, joita palvelin voi hyödyntää sisällön muokkaamisessa.
Sovelluspalvelin
Sovelluspalvelin tarkoittaa sitä palvelinta, jolla julkaistava web-sivu tai ladattava sisältö sijaitsee. Web-sivut julkaistaan useimmin julkaisujärjestelmän (CMS) kautta. Sovelluspalvelimella tapahtuva päätelaitetunnistus antaa web-sivun omistajalle tai muun aineiston haltijalle parhaan mahdollisuuden vaikuttaa päätelaitteen saamaan sisältöön ja käyttökokemukseen. Mikäli päätelaitteen tunnistaa ja sisältöä muokkaasiihen sopivaksi aineiston omistaja, lopputulos on luultavasti parempi kuin silloin, jos muokkauksen tekee ulkopuolinen, joka ei tunne sisältöä.
Sovelluspalvelimella päätelaitetunnistus voidaan tehdä monella eri tavalla. Yleisimmät tavat ovat verkosta ladattavien profiilien käyttö, skriptien käyttö ja päätelaitetietokantojen käyttö (device repository).
Operaattori
Operaattori ja välityspalvelin kuvaavat toiminnoiltaan samankaltaista päätelaitetunnistusta. Oikeastaan operaattoriratkaisussa operaattori yleensä käyttää jotain kaupallisista välityspalvelinratkaisuista. Ero operaattorivetoisen päätelaitetunnistuksen / sisällön sovituksen ja kolmannen osapuolen välityspalvelinratkaisun välillä on se, että operaattorin tapauksessa kuluttaja ei voi itse valita käyttääkö hän ratkaisua vai ei. Operaattorin käyttämistä sisällön pakotetusta muokkauksesta on syntynyt paljon keskustelua sisällönkehittäjien keskuudessa. Esimerkiksi Vodafonen käyttämä Novarran välityspalvelinratkaisu on vaikeuttanut monien Britanniassa toimivien mobiilisivujen ansaintamallia.
Ryže
Ryže eli Ryžee tai myös Pokrovskoje  on järvi Luoteis-Venäjällä Pihkovan alueen Krasnogorodskin piirissä.
Maantietoa
Järvi on 1,9 kilometriä pitkä, 1,0 kilometriä leveä ja sen pinta-ala on 1,09 neliökilometriä eli 109 hehtaaria. Saareton järvi sijaitsee suoalueen keskellä eikä sinne tule tietä. Lähin asutus on kahdessa kolmen kilometrin päässä sijaitsevissa kylissä Ruškovo (Рушково) ja Ryžnevo (Рыжнево). Suurempaan Pokrovskojeen (Покровское) kylään on matkaa neljä kilometriä. Järven laskuojan pääuomaan on matkaa kaksi kilometriä.
Luontoarvoja
Suojärvenä sen pohja on mutainen ja sen rannat ovat turvepitoista kelluvaa hetteikköä. Järvessä elää ainakin hauki, ahven, pasuri ja ruutana, sekä joitakin Rutilus-suvun kalalajeja.
Vesistösuhteita
Ryže sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven suoalue on ojittamatta, joten järveen ei laske ojia eikä ilmakuvien perusteella sillä ole laskuojaakaan. Se sijaitsee kuitenkin Sinjajan pääuoman lähialueella. Järven valuma-alueen kooksi ilmoitetaan on 29 neliökilometriä.
Suomen Väestönsuojelujärjestö
Suomen Väestönsuojelujärjestö ry perustettu 20.11.1927, toiminta siirtyi osaksi Suomen Pelastusalan Keskusjärjestöä (SPEK) vuonna 1992.
2. huhtikuuta
2. huhtikuuta on gregoriaanisen kalenterin mukaan vuoden 92. päivä (93. päivä karkausvuonna). Vuodesta on jäljellä 273 päivää.
Juhlapäiviä
Katso myös: kalenteri ~ 1. huhtikuuta, 3. huhtikuuta
Gamma Cassiopeiae -muuttuja
Gamma Cassiopeiae -muuttuja (lyhenne GCAS) on kirkkaudeltaan epäsäännöllisesti muuttuva tähti. Tällaisen kirkkaus vaihtelee jopa 1,5 magnitudia tähdestä tulevan kaasun ulosvirtauksen takia. Ulosvirtaus aiheutuu tähden nopeasta pyörimisestä. Näiden tähtien spektriluokka on BeIII -- BeIV, ja ne ovat pääsarjan tähtiä tai jättiläistähtiä.
Prototyyppi on Gamma Cassiopeiae, mutta Pleijadien Pleione on myös tämän tyypin edustaja. Nämä tähdet ovat joko muuttuvia Be-tähtiä, joiden spektrissä on kirkkaita viivoja (emissioviiva-B -tähdet) ja joiden päiväntasaajan ympärillä on tähdestä sinkoutunut kaasurengas, tai kuoritähtiä, joissa keskustähdestä sinkoutunut kaasu muodostaa vaipan koko tähden ympärille.
Jaakko Leino
Jaakko Leino (s. 1971 Espoo) on suomalainen kielentutkija. Hän on Helsingin yliopiston suomen kielen professori.
Leino valmistui humanististen tieteiden kandidaatiksi ja filosofian maisteriksi vuonna 1997 sekä filosofian tohtoriksi vuonna 2003 Helsingin yliopistosta. Hän väitteli teoksella Antaa sen muuttua: suomen kielen permissiivirakenne ja sen kehitys. Hän on toiminut suomen kielen professorina Jyväskylän yliopistossa 2006–2007, Åbo Akademissa 2008–2009 ja Helsingin yliopistossa vuodesta 2011 alkaen.
Leino toimi vuosina 2015–2021 suomen kielen lautakunnan puheenjohtajana.
Soulokkeet
Soulokkeet (Castellia) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: souloke (Castellia tuberculosa).
Marrakech
Marrakech tai Marrakeš (vanh.) on miljoonakaupunki Marrakesh-Safin alueella Marokossa, Atlasvuorten juurella. Vuonna 2014 kaupungin metropolialueen asukasluku oli 1 063 415.
pienoiskuva|vasen|Näkymä Marrakechiin Kaupungin perusti eteläisessä Marokossa syntynyt berberiheimojen liitto almoravidit valtaan noustessaan vuonna 1062. 1000–1200-luvuilla se toimi pääkaupunkina.
Marrakech koostuu vanhasta kaupungista (medina) ja uudesta kaupungista. Vanha kaupunki valittiin Unescon maailmanperintöluetteloon vuonna 1985, ja siellä sijaitsee Kutubijan moskeija. Vanhaa kaupunkia ympäröi 12 kilometriä pitkä muuri. Marrakechissa sijaitsee myös vilkas basaarialue Djemaa el-Fna.
Marrakechissa vallitsee aroilmasto. Lämpimintä on heinäkuussa, jolloin päivän keskilämpötila vaihtelee 20 °C:n ja 38 °C:n välillä. Viileintä on tammikuussa, jolloin päivän keskilämpötila vaihtelee 5 °C:n ja 17 °C:n välillä. Vuosittainen sadanta on noin 120 millimetriä.
Menaran kansainvälinen lentoasema on kuuden kilometrin päässä Marrakechin keskustasta lounaaseen.
Spede-Tuotanto
Spede-Tuotanto Oy oli Spede Pasasen vuonna 1993 perustama tuotantoyhtiö. Pasanen myi yhtiön viikkoa ennen kuolemaansa helsinkiläiselle pankkiiriliike Sofi Oy:lle 3,9 miljoonan euron hintaan.
Kåre Valebrokk
thumb|Kåre Valebrokk vuonna 2009 taidenäyttelyn avajaisissa Bergenissä Kåre Valebrokk (17. joulukuuta 1940 Kristiansand, Norja – 9. helmikuuta 2013 Oslo) oli norjalainen liikemies, journalisti, päätoimittaja ja televisiojohtaja. Hänellä oli merkittävä rooli Dagens Næringsliv -lehden elvyttämisessä toimiessaan lehden johtajana 1985–1999. Lehti muutti nimensä Norges Handels- og Sjøfartstidende:stä vuonna 1987 ja nousi Valebrokkin johdolla maan eniten luetuksi talouslehdeksi. Hän siirtyi Norjan TV 2:n vastaavaksi toimittajaksi ja johtajaksi 1999 ja toimi asemassa kesäkuuhun 2007 saakka.
Valebrokk aloitti työuransa laivojen siivoojana Kristiansandissa ja toimi myöhemmin muun muassa kaivureiden myyntiyrittäjänä. Hänellä oli parhaimmillaan jopa 50 työntekijää. Hän suoritti talousopinnot työn ohessa. Valebrokk sairastui keuhkosyöpään vuonna 2012, toipui siitä kohtuullisesti, mutta kuoli jonkin ajan päästä syöpähoitojen yhteydessä saamaansa virustautiin.
Louis Kahn
Louis Isadore Kahn (alk. Itze-Leib Schmuilowsky; 20. helmikuuta 1901 Kuressaare, Saarenmaa, Liivinmaan kuvernementti, Venäjän keisarikunta – 17. maaliskuuta 1974 New York, New York, Yhdysvallat) oli virolaissyntyonen yhdysvaltalainen arkkitehti ja Pennsylvanian yliopiston professori vuodesta 1955. Hän asui Yhdysvalloissa vuodesta 1905.
Kahn kehitti oman arkkitehtuurifilosofiansa, jota ilmentävät Trentonin kylpylä (1956) ja Richard Laboratories (Richards Medical Research Building) Philadelphiassa, jossa on myös hänen asemakaavoihinsa pohjautuvia alueita.
Kahn oli modernistisen arkkitehtuurin ihailluimpia ja kiistellyimpiä arkkitehteja. Hän käytti töissään kubistisia muotoja, tetraedrejä, neliöitä ja pyramideja. Hänen töitään ovat muun muassa tiili- ja lasirakentamista edustava Yale Art Gallery New Havenissa ja betoninen Bristolin kaupungintalo.
Liekokasvit
Liekokasvit (Lycopodiaceae) on liekomaisten (Lycopodiopsida) luokan Lycopodiales-lahkon ainoa heimo, joka sisältää kaikki nykyisin elävät lieot. Ketunliekojen suku on joskus sijoitettu omaan heimoonsa (Huperziaceae).
Tuntomerkit
Liekokasvit ovat monivuotisia yhtäläisitiöisiä sanikkaisia. Useimmat niistä ovat varpumaisia, suikertelevavartisia ja pystyhaaraisia. Pieniä, neulasmaisia tai suomumaisia lehtiä on varrella tiheästi. Itiöpesäkkeet sijaitsevat itiölehtien hangoissa, joko verson yläosassa tai tähkämäisesti verson kärjessä.
Liekokasvien varret ovat halkihaaraisia eli dikotomisia ja anatomialtaan protosteelisiä. Lehdet ovat mikrofyllejä, joille on ominaista yksinkertaisuus ja yksi ainoa suoni, joka ei haaraudu. Itiöpesäkkeet ovat muodoltaan munuaismaisia tai pyöreitä ja avautuvat raoilla; pesäkkeet sijaitsevat yksittäin lehtihangoissa. Lähes pallomaisissa tai nelitahokasmaisissa itiöissä on kolmihaarainen itureikä. Itiön itämisen tuloksena syntyy gametofyytti, jossa suvullinen lisääntyminen tapahtuu. Muodoltaan se on mukulamainen ja voi sijaita maan pinnalla tai sisällä. Edellisessä tapauksessa se on yhteyttävä, jälkimmäisessä sienijuuren varassa elävä mykoheterotrofi.
Levinneisyys
Liekokasveja tavataan lähes koko maapallolla, mutta kylmimmiltä ja kuivilta alueilta ne puuttuvat.
Liekokasvisukuja
Christenhusz ja muut (2017) jakavat liekokasvit kolmeen sukuun, joissa on yhteensä noin 400 lajia. Runsaimmin lajeja sisältää ketunliekojen suku, jossa on valtaosa lajeista (noin 300); konnanliekoihin lasketaan kuuluvaksi noin 40 ja tähkäliekoihin niin ikään nelisenkymmentä lajia.
Laghouat
Laghouat (, al-Aġwāt) on kaupunki ja saman nimisen maakunnan (wilaya) keskus keski-Algeriassa. Kaupungin väkiluku on 134 372 (2008).
Kaupunki sijaitsee keitaalla Saharan ja Atlas-vuorten rajavyöhykkeellä. Sen kautta kulkee reitti Algerista Keski-Afrikkaan. Kaupunki on rakennettu kahdelle kukkulalle. Eteläisemmällä ovat hallintorakennukset ja sotilasrakennelmia, pohjoiskukkulalla on säilynyt saharalainen perinteinen rakennustyyli. Katerdraali on myös pohjoiskukkulalla.
Naoko Takahashi
Naoko Takahashi (, s. 6. toukokuuta 1972 Gifu, Japani) on entinen japanilainen kestävyysjuoksija.
Takahashi juoksi ensimmäisen maratoninsa vuonna 1997 sijoittuen Osakan maratonilla seitsemänneksi. Seuraavana vuonna hän voitti maaliskuussa Nagoyan maratonin Japanin ennätysajalla 2.25.48. Joulukuussa 1998 hän juoksi Aasian kisojen voittajaksi parantaen Japanin ennätystä lukemiin 2.21.47. Vuonna 2000 hän voitti jälleen Nagoyan maratonin sekä Sydneyn olympialaisten maratonilla olympiakultaa ajalla 2.23.14.
Takahashi lopetti uransa vuonna 2008.
Volhovets
thumb|250px|Hutynin luostari. Volhovets on Volotovon kunnan keskustaajama Novgorodin alueen Novgorodin piirissä Venäjällä. Se sijaitsee Novgorodin koillispuolella heti kaupungin rajan vieressä. Taajamassa on 1000 ja kunnassa 2100 asukasta (vuonna 2009).
Volotovon kunnan pinta-ala on 121,4 neliökilometriä. Se rajoittuu lännessä ja pohjoisessa Novgorodin kaupunkipiirikuntaan, idässä Novgorodin piirin Savinon ja Bronnitsan kuntiin sekä etelässä Ilmajärveen. Pinta-alasta 76,6 % on maatalousmaata, 9,1 % vesialueita ja 8,7 % metsää. Seudun läpi virtaa Olhavanjoen sivuhaara Malyi Volohovets, johon yhtyy Višerajoki. Eteläosa kuuluu Mstajoen suistoon. Suojelukohteita ovat Mstan ja Olhavajoen yhdistävä Siversin kanava sekä Savinon tammimetsä.
Keskustaajaman lisäksi kuntaan kuuluu 14 kylää: Hutyn, Kirillovskoje Seltso, Kunino, Malaja Gorka, Novaja Derevnja, Novoje Kunino, Radionovo, Seltso Šaterno, Skovorodka, Šolohovo, Spas-Nereditsy, Ušersko, Volotovo ja Zarelje.
Kunnassa toimii maatalousyritys Kolos, Skaran ompelimo, Novitan jalkinetehdas, puunjalostusyritys ja kaksi kalankasvattamoa. Palvelut ovat keskittyneet lähellä sijaitsevaan Novgorodiin. Volhovetsissa on kirjasto ja ensiapuasema, Šolohovossa kulttuuritalo, kirjasto ja ensiapuasema ja Volotovossa kirjasto. Lähin keskikoulu on Savinossa.
Seudulla on lukuisia nähtävyyksiä, joista eräät kuuluvat Unescon maailmanperintökohteisiin: Kovalevon Kristuksen kirkastumisen kirkko (1345), Lipnjan luostarin Nikolauksen kirkko (1292), Skovorodkan luostarin arkkienkeli Mikaelin kirkko (1355), Nereditsan luostarin Vapahtajan kirkko (1198), 1500–1800-luvuilta peräisin oleva Hutynin luostarin rakennuskompleksi, Rurikin muinaislinna (800–900-luvuilta) Olhavajoen niskalla ynnä muita.
Aiheesta muualla
58.54639°N, 31.32917°W
Jose Nippala
Jose Nippala (s. 25. helmikuuta 1980 Vilppula) on suomalainen jääkiekkoilija, joka edustaa Mestis-joukkue Lempäälän Kisaa. Hän on pelipaikaltaan keskushyökkääjä. Nippalaa on pidetty LeKissä myös seuraikonina. Nippala on tehnyt joukkueessa yhteensä 318 runkosarjaottelussa tehot 139+187=326, joilla hän johtaa sekä LeKin seurahistorian runkosarjan kaikkien aikojen piste-, maali- ja syöttöpörssiä sekä on pelannut myös eniten runkosarjaotteluita joukkueessa. Hän on toiminut myös LeKin kapteenina vuosina 2005–2007. Nippala on toiminut myös joukkueen valmennuspäällikkönä, F-junioreiden valmentajana sekä luistelukoulun ja Leijona-kiekkokoulun rehtorina.
Pelityyli
Nippala on pelityyliltään klassinen kahden suunnan keskushyökkääjä. Hänen vahvuuksiin kuuluu rauhallisuus, pelikäsitys, tasaisuus, monipuolisuus ja johtajuus. Nippala on pelannut myös muutamia otteluita puolustajana. Hän ei kuitenkaan loista varsinaisesti millään osa-alueella ja tyytyy useimmiten peruspeliin.
Ura
Nippala on Vilppulan Kiekon kasvatti. Hän siirtyi C-juniori-ikäisenä Tampereen Ilvekseen, jossa Nippala voitti B-nuorten SM-pronssia vuonna 1997 ja A-nuorten SM-hopeaa vuonna 1999. Hän oli joukkueen paras pistemies C-nuorissa kaudella 1995–1996 sekä B-nuorissa kaudella 1997–1998. Kaudella 1999–2000 Nippala teki liigadebyyttinsä ja pelasi Ilveksessä viisi SM-liigaottelua jääden niissä ilman tehopisteitä. NHän pelasi samalla kaudella miesten pelejä myös kolmen ottelun verran lainalla Mestis-joukkue Kokkolan Hermeksessä, jossa Nippala pelasi kokonaan kauden 2000–2001. Hän pelasi kautensa lähinnä nelosketjun rikkovassa roolissa ja teki 41 runkosarjaottelussa tehot 2+7=9 sekä kahdeksassa playoff-ottelussa yhden syöttöpisteen.
Kaudeksi 2001–2002 Nippala siirtyi Suomi-sarjajoukkue KOO-VEEhen. Hän ehti pelata siellä vain kolme ottelua, kunnes Nippalan reisiluu katkesi ja hänen kautensa päättyi vakavaan loukkaantumiseen. Hän siirtyi kaudeksi 2003–2004 pelaamaan II-divisioonaa Lempäälän Kisaan, kun joukkueen seurajohto lupasi järjestää Nippalalle myös työpaikan. Hän oli joukkueen paras pistemies ja maalintekijä tehoilla 40+28=68. Kaudella Nippala teki 77 tehopistettä, mutta LeKin sisäisessä piste- ja maalipörssissä hänen edellään oli Timo Ruuska. Joukkue nousi seuraavaksi kaudeksi 2005–2006 Suomi-sarjaan ja Nippalasta tuli myös LeKin kapteeni. Hän oli joukkueen paras pistemies ja syöttäjä tehoilla 13+24=37. Seuraavalla kaudella 2006–2007 Nippala oli koko kevään 2007 pudotuspelien paras syöttäjä ja jakoi pistepörssin voiton joukkuetoverinsa Juha Leimun kanssa. Hän voitti niiden päätteeksi Suomi-sarjahopeaa ja oli nostamassa LeKiä Mestikseen.
Kaudella 2007–2008 Nippala jakoi LeKissä varakapteenina. Hän hoiti samaa virkaa myös vuodet 2009–2012. Kauden 2009–2010 päätteeksi LeKin fanit palkitsivat Nippalan Kipinä-pelaajana. Hän teki seuraavalla kaudella 2010–2011 Mestiksen yhden kauden piste-ennätyksensä tehoilla 12+20=32, joilla hän oli LeKin paras maalintekijä ja jakoi joukkueen sisäisen pistepörssin voiton Johannes Alasen kanssa. Nippala päätti pelaajauransa kevääseen 2012, mutta helmikuussa 2013 hän palasi vahvistamaan LeKiä loppukaudeksi 2012–2013.
Muuta
Nippala on opiskellut oppisopimuksella liikunnanohjaajaksi.
Knut Hammarskjöld
Knut Hammarskjöld (16. tammikuuta 1922 Geneve, Sveitsi – 3. tammikuuta 2012 Lidingö, Tukholman lääni, Ruotsi ) oli ruotsalainen diplomaatti ja IATAn johtaja.
Hammarskjöld oli lähetystöneuvos Ruotsin OEEC-delegaatiossa 1959–1960, sen jälkeen kuusi vuotta EFTA:ssa apulaispääsihteerinä ja IATAN pääjohtaja 1966–1984.
Hammarskjöld asui pitkään Kanadassa Montrealissa, josta hän muutti vaimonsa Inga-Lill Hammarskjöldin kanssa Gotlantiin, jonne he perustivat yrityksen Suderhälsan. Vuonna 2006 he muuttivat Lidingöön.
Hammarskjöldin setä oli YK:n pääsihteeri Dag Hammarskjöld.
Tyhjä joukko
Tyhjä joukko on joukko-opillinen kokonaisuus, joka ei sisällä yhtään alkiota. Tyhjän joukon merkki on isohko poikkiviivallinen ympyrä ∅, mutta vaihtoehtoisesti tyhjää joukkoa voidaan merkitä myös tyhjillä aaltosulkeilla {}. Epätyhjä joukko A puolestaan on joukko, joka ei ole tyhjä joukko. Tällöin merkitään A ≠ ∅.
Koska tyhjässä joukossa ei ole yhtään alkiota, on tyhjän joukon jokaiselle alkiolle jokainen väite tosi. Tämä helpottaa monesti tyhjää joukkoa koskevien lauseiden formalisointia. Sen sijaan tyhjälle joukolle kaikki väitteet eivät ole tosia. Epätosi on esimerkiksi väite ”tyhjässä joukossa on alkio”.
Metrisissä avaruuksissa tyhjä joukko on määritelty sekä avoimeksi että suljetuksi.
Tyhjä joukko osajoukkona
Tyhjä joukko on minkä tahansa joukon osajoukko. Tämä voidaan todistaa seuraavasti:
Tyhjän joukon merkit tietokonejärjestelmissä
Tyhjän joukon merkin otti käyttöön ranskalainen matemaatikko André Weil vuonna 1939. Alun perin kyseessä oli norjalainen Ø-kirjain, jolle Weil täten antoi uuden matemaattisen merkityksen. Nykyisin se käsitetään kuitenkin muun muassa Unicodessa eri merkiksi, joka on saanut koodiarvon U+2205.
Koska tyhjän joukon merkkiä on kuitenkin hankala tuottaa tavanomaisella näppäimistöllä eikä se edes sisälly kaikkiin merkistöihin tai fontteihin, korvikkeena voidaan käyttää Latin 1 -merkistöönkin sisältyvää suuraakkosta Ø (U+00D8), joka tosin ei yleensä ole muodoltaan täydellinen ympyrä. Melkein samannäköinen kuin tyhjän joukon merkki mutta pienempi on halkaisijan merkki ⌀ (U+2300).
Teknisesti turvallisin tyhjän joukon merkintätapa ovat aaltosulkeet, sillä ne sisältyvät jo ASCII-merkistöön ja toimivat siis käytännöllisesti katsoen tilanteessa kuin tilanteessa.
Suomi–Ruotsi-maaottelu 1950
Suomi–Ruotsi-maaottelu vuonna 1950 käytiin TukholmassaTukholman Olympiastadionilla 27. ja 28. heinäkuuta. Vain miehet kilpailivat.
Grave Dancers Union
Grave Dancers Union on yhdysvaltalaisen alternative rock-yhtye Soul Asylumin kuudes studioalbumi, joka julkaistiin 6. lokakuuta 1992. Albumi vietti yhteensä 76 viikkoa Billboard 200 -listalla, jolla se nousi korkeimmillaan yhdennelletoista sijalle. Vuonna 1993 se saavutti kolminkertaisen platinamyynnin rajan. Albumin kansitaiteen on suunnitellut valokuvataiteilija Jan Saudek.
Albumin nimi tulee "Whitout A Trace" -kappaleen säkeestä: "I tried to dance at a funeral, New Orleans style, I joined the Grave Dancers Union, I had to file". Kun yhtye soittaa kappaleen konsertissa laulajakitaristi Dave Pirner omistaa sen ennen kappaleen alkua yhtyeen vuonna 2005 ruokatorven syöpään menehtyneelle bassokitaristille, Karl Muellerille.
The Independent (Gambia)
The Independent oli gambialainen sanomalehti. Se ilmestyi kahden viikon välein. Lehden julkaisu jouduttiin lopettamaan vuonna 2005. Lehti oli englanninkielinen.
Star-luokka (hävittäjä)
Star-luokka oli Britannian kuninkaallisen laivaston kahdeksan aluksen muodostama torpedovenehävittäjäluokka. Alukset valmistuivat kolmesta Palmers Shipbuilding and Iron Companyn vastaanottamasta tilauksesta. Alukset oli varustettu kahdella akselilla, joihin oli kytketty neljä Reed-kattilaa.
Alukset
Yhtiön toimitettua 27 solmun hävittäjien tilauksensa onnistuneesti se vastaanotti 1895 tarjouspyynnön 30 solmun aluksista. Tilaus sisälsi kaksi alusta ja option neljästä. Elokuussa 1906 tiedotettiin HMS Cranessa havaituista rasitusmurtumista.
Perets Markiš
Perets Davidovitš Markiš (, 7. joulukuuta 1895 nykyisen Ukrainan Rivnen alueen Volodimiretsin piirin Polonnoje – 12. elokuuta 1952 Moskova ) oli juutalainen neuvostokirjailija.
Perets Markiš sai perinteisen juutalaisen kasvatuksen. Hän alkoi kirjoittaa jiddišinkielisiä runoja vuonna 1918. Varhaisissa teoksissa on saksalaisen ekspressionismin ja venäläisen futurismin vaikutusta. Ensimmäinen kokoelma Šveln (”Kynnyksiä”, 1919) teki Markišista yhden sukupolvensa tunnetuimmista jiddišinkielisistä runoilijoista.
Vuosina 1921–1926 Markiš asui Varsovassa, Berliinissä, Pariisissa ja Lontoossa. Varsovassa hän osallistui modernistisen Haljastre-kirjallisuusryhmän toimintaan ja oli perustamassa Literariše bleter -lehteä. Runoelma Di kupe (”Kasa”, 1922) kuvaa Ukrainan juutalaispogromeja. Runoelman Radio (1922) aiheena ovat kapitalistisen maailman ja neuvostojärjestelmän väliset ristiriidat.
Neuvostoliittoon palattuaan Markišista tuli yksi maan tunnetuimmista juutalaiskirjailijoista. Tuotannossaan hän siirtyi kohti sosialistista realismia. Runoelma Brider (”Veljet”, 1929) kuvaa Venäjän kansalaissotaa, Nit gedaiget (”Pois alakuloisuus”, 1931) juutalaisten siirtymistä maataloustyöhön, Ufgang afn Dnepr (”Aamurusko Dneprin yllä”, 1937) sosialismin rakentamista ja Milhome (”Sota”, 1941–1948) toisen maailmansodan tapahtumia. Romaanit Dor ois, dor ain (”Vuosisadasta toiseen”, 1929–1941) ja Eins af eins (”Kahden kesken”, 1934) kertovat juutalaisyhteisön historiallisesta kehityksestä. Näytelmistä tunnetuimpia ovat ”Maa” (1930), ”Ovadisin perhe” (1937) ja ”Kapina getossa” (1946).
Markiš oli yksi Neuvostoliiton kirjailijaliiton johtajista. Vuonna 1942 hän liittyi Neuvostoliiton kommunistiseen puolueeseen. Sodan aikana hän toimi Juutalaisten antifastisessa komiteassa. Kirjailija pidätettiin juutalaisvastaisen kampanjan aikana tammikuussa 1949 ja ammuttiin maanpetturina. Hänen maineensa puhdistettiin vuonna 1955.
Medeia (yhtye)
Vuoden 2008 alkupuolella Medeia solmi levytyssopimuksen Fullsteam Records -levy-yhtiön kanssa ja julkaisi vielä samana keväänä nimeään kantavan EP:n, joka koostuu myös muilla julkaisuilla esiintyvästä kappalemateriaalista. Yhtyeen toinen LP Cult julkaistiin 17. syyskuuta 2008. Levy nousi Suomen viralliselle albumilistalle sijalle 28.
25. toukokuuta 2011 julkaistiin Medeian kolmas albumi Abandon All, joka puolestaan siivitti yhtyeen Suomen virallisen albumilistan sijalle 11 sekä Rumba-listan sijalle 2.
Toukokuussa 2014 laulaja Keijo Niinimaa erosi yhtyeestä. Tilalle otettiin yhtyeen kanssa ennenkin keikoilla esiintynyt Frans Aalto.
Berryz kōbō
Berryz kōbō oli japanilainen tyttöryhmä, joka kuului Hello! Projectiin. Se muodostettiin vuonna 2004 silloisesta Hello! Project Kids ryhmästä. Berryz kōbō debytoi 3. maaliskuuta 2004 "Anata Nashide wa Ikite Yukenai" singlellä.
Seuraavina vuosina yhtye julkaisi runsaasti musiikkia ja monia hiteiksi nousseita kappaleita. Vuonna 2007 se osallistui NHK:n Kōhaku-utagassen -musiikkiohjelmaan. Berryz kōbō jäi määrittelemättömän pituiselle tauolle keväällä 2015.
2002–2003: Hello! Project Kids
Hello! Project Kids koe-esiintymisten voittajat julkistettiin 30. kesäkuuta 2002. Voittajat jaettiin kahteen ryhmään, jotka olivat Berryz kōbō ja Cute. Berryz kōbō -ryhmään kuului kahdeksan jäsentä: Saki Shimizu, Momoko Tsugunaga, Chinami Tokunaga, Maasa Sudo, Miyabi Natsuyaki, Maiha Ishimura, Yurina Kumai ja Risako Sugaya.
2004–2009
Berryz kōbōn jäsenet virallistettiin 14. tammikuuta 2004. Ryhmä debytoi "Anata Nashide wa Ikite Yukenai" singlellä 3. maaliskuuta samana vuonna. Noin kuukausi debyyttisinglen jälkeen, ryhmä julkaisi toisen singlensä "Fighting Pose wa Date ja nai!", joka jäi ryhmän huonoiden myydyimmäksi singleksi koko uran aikana. 26. toukokuuta julkaistiin ryhmän kolmas single "Piriri to Yukou!". Heinäkuussa julkaistiin Berryz kōbōn ensimmäisen albumi 1st Chō Berryz. Neljäs single "Happiness ~Koufuku Kangei!~" julkaistiin elokuussa. 10. lokakuuta julkaistiin Berryz kōbōn viides single "Koi no Jubaku", joka myi paremmin kuin edeltävät singlet. Joulukuussa ryhmä osallistui "ALL FOR ONE & ONE FOR ALL!" kappaleeseen, jossa esiintyi kaikki silloiset Hello! Project jäsenet.
Kuudes single "Special Generation" julkaistiin 30. maaliskuuta 2005. Singlestä tuli kova hitti, se myi 24,449 kappaletta ja pääsi Oricon Chartille. Ryhmän seitsemäs single "Nanchuu Koi wo Yatteruu YOU KNOW?" julkaistiin kesäkuussa, ja se toimi Patalliro Saiyuki! -animesarjan loppumusiikkina. Berryz kōbōn ensimmäisen konserttikiertue pidettiin samoihin aikoihin. Kahdeksas single "21ji Made no Cinderella" julkaistiin 8. elokuuta, ja se Maiha Ishimuran viimeiseksi. Ishimura valmistui Berryz kōbōsta 2. lokakuuta. Berryz kōbōn toinen albumi Dai-2 Seichōki julkaistiin samassa kuussa. Yhdeksäs single "Gag 100kaibun Aishite Kudasai" julkaistiin marraskuussa, ja se toimi Futari wa Precure Max Heart 2: Yukizora no Tomodachi -elokuvan tunnusmusiikkina. Minilbumi Special! Best Mini – 2.5-maime no kare julkaistiin viides joulukuuta.
29. maaliskuuta 2006 ryhmä julkaisi kymmenen singlensä "Jiriri Kiteru". Kolmas albumi 3 Natsu Natsu Mini Berryz julkaistiin kesäkuussa. Yhdestoista single "Waracchaou yo BOYFRIEND" julkaistiin elokuussa ja kahdestoista single "Munasawagi Scarlet" joulukuussa.
Helmikuussa 2007 Berryz kōbō ilmoitti pitävänsä konsertin Saitama Super Areenalla 1. huhtikuuta. Konserttiliput loppuunmyytiin kahdessa kuukaudessa. 7. maaliskuuta julkaistiin ryhmän kolmastoista single "VERY BEAUTY". Kesäkuussa julkaistiin neljästoista single "Kokuhaku no Funsui Hiroba", josta tuli ryhmän myydyin single sitten "Special Genartion" singlen jälkeen. 1. elokuuta Berryz kōbō julkaisi neljännen albuminsa 4th Ai no Nanchara Shisū. Viidestoista single julkaistiin marraskuussa.
Berryz kōbō julkaisi kuudennentoista singlensä "Dschinghis Khan" 12. maaliskuuta 2008. Singlestä tuli ryhmän parhaitein myydyin single seuraavaksi kuudeksi vuodeksi. 9. heinäkuuta julkaistiin seitsemästoista single "Yuke Yuke Monkey Dance". Viides albumi julkaistiin syyskuussa. 3.–4. lokakuuta ryhmä osallistui Asia Song Festivaliin, joka pidettiin Etelä-Koreassa. Ryhmä edusti Japania yhdessä w-indsin ja Anna Tsuchiyan kanssa. Tapahtuma oli Berryz kōbōn ensiesiintyminen ulkomailla, ja he voittivat Uuden tulokkaan palkinnon yhdessä eteläkorealaisen Shinee poikabändin kanssa. Ryhmä julkaisi 5. lokakuuta 18. singlensä "MADAYADE".
2009 ryhmä esiintyi Etelä-Koreassa. Ryhmän ensimmäinen kokoelma-albumi Berryz Kobo Special Best Vol. 1 julkaistiin tammikuussa. 19. single "Dakishimete Dakishimete" julkaistiin 11. maaliskuuta. Ryhmän 20. single "Seishun Bus Guide / Rival" julkaistiin 3. kesäkuuta. Se oli ryhmän ensimmäinen kaksipuoleinen single. 21. single "Watashi no Mirai no Danna-sama / Ryuusei Boy" julkaistiin lokakuussa. Siitä tuli ryhmän pisimpään listoilla ollut single.
2010–2014
pienoiskuva|Berryz kōbō vuonna 2012. Berryz kōbō julkaisi 22. singlensä "Otakebi Boy WAO! / Tomodachi wa Tomodachi Nanda!" 3. maaliskuuta 2010. "Tomodachi wa Tomodachi Nanda!" Ishimuralle omistettu kappale. Kuudes albumi 6th Otakebi Album julkaistiin samassa kuussa. Heinäkuussa julkaistiin 23. single "Maji Bomber!!" ja 24. single "Shining Power" julkaistiin marraskuussa. Shimizu paljasti ryhmän syyskonsertin viimeisenä päivänä, että he tulisivat ensiintymään ensi vuonna Seattlessa, Washingtonissa.
21. maaliskuuta 2011 Berryz kōbō julkaisi 25. singlensä "Heroine ni Narou ka!". Se oli ryhmän ensimmäinen single, joka oli listaykkönen Oricon Daily Chartilla. Seitsemäs albumi 7 Berryz Times julkaistiin huhtikuussa. Huhtikuussa ryhmä esiintyi Seattlessa pidettävässä animetapahtumassa. Yli 3,500 ihmistä tuli katsomaan ryhmää, ja tytöt jakoivat useampana päivänä nimikirjoituksia faneille. Kesäkuussa julkaistiin 26. single "Ai no Dangan" ja elokuussa 27. single "Aa, Yo ga Akeru". 9. marraskuuta Berryz kōbō julkaisi yhteissinglen Cuten kanssa. Ryhmä osallistui samassa kuussa "Busu ni Naranai Tetsugaku" singleen, johon osallistui kaikki sen hetkiset Hello! Project jäsenet. vasen|pienoiskuva|Berryz kōbō kuvattuna vuonna 2014. Berryz kōbō julkaisi kahdeksannen albuminsa Ai no Album 8 helmikuussa 2012. 28. single Be Genki (Naseba Naru!)" julkaistiin 21. maaliskuuta. Ryhmä julkaisi toisen yhteissinglen Cuten kanssa huhtikuussa. 29. single "Cha cha SING" julkaistiin heinäkuussa ja 30. single "WANT!" joulukuussa.
Helmikuussa 2014 ryhmä julkaisi 34. singlensä. Toinen kokoelma-albumi Berryz Kobo Special Best Vol. 2 julkaistiin samassa kuussa. 3. maaliskuuta Berryz kōbō juhli 10-vuotis vuosipäiväänsä. 35. single "Ai wa Itsumo Kimi no Naka ni / Futsuu, Idol 10nen Yatterannai Desho!?" julkaistiin 4. kesäkuuta. Elokuussa ilmoitettiin, että ryhmä tulisi jäämään tauolle 2015. Toisin sanoen se tulisi lopettamaan toimintansa. Ryhmän viimeinen single "Romance wo Katatte / Towa no Uta" julkaistiin 14. marraskuuta.
2015
21. tammikuuta 2015 Berryz kōbō julkaisi viimeisen kokoelma-albuminsa Kanjuku Berryz kōbō The Final Completion Box. Helmikuussa ryhmä esiintyi Bangkokissa, Thaimaassa. 3. maaliskuuta, ryhmän 11-vuotis vuosipäivänä pidettiin ryhmän viimeinen konsertti. Muut jäsenet jäivät tauolle, mutta Tsugunaga siirtyi Country Girls -nimiseen toiseen Hello! Project ryhmään.
Uskelan koulu
Uskelan koulu on yksi Salon peruskouluista. Uskelan koululla on kaksi toimipistettä: Kavilankadun yksikkö ja Anjalankadun yksikkö. Entiset Keskustan koulu ja Meritalon koulu yhdistyivät yhdeksi, Uskelan kouluksi vuonna 2016.
Kavilankadun yksikkö tarjoaa perusopetusta 1-6 vuosiluokille ja Anjalankadun yksikkö 1-9 vuosiluokille. Kavilankadun yksikössä on noin 400 oppilasta ja Anjalankadun yksikössä noin 100.
Bou Saâda
Bou Saâda (myös Bu Sa'ada) on kaupunki Algeriassa, M'Silan maakunnassa. Kaupungin väkiluku on noin 125 000 (2008).
Kaupungissa toimii Algerian toiseksi korkeimmalla sarjatasolla pelaava jalkapalloseura A Bou Saâda.
The Scourger
The Scourger on helsinkiläinen vuonna 2003 perustettu thrash metal -yhtye, jonka perustivat ex-Gandalf-laulaja Jari Hurskainen, rumpali Seppo Tarvainen ja kitaristi Pekka Hämäläinen. Nykyiseen kokoonpanoon kuuluvat Hurskaisen ja Tarvaisen lisäksi kitaristit Timo Nyberg ja Jani Luttinen sekä basisti Kimmo Kammonen.
Historia
Heti alussa yhtye päätyi soittamaan thrash metalia. Ensimmäinen demo tuotettiin Tony Näykin miksaamana ja masteroimana. Demo sisälsi yhtyeen kolmen oman kappaleen, The Fool Circlen, Pain Zonen ja Maximum Intesityn lisäksi version At the Gates -yhtyeen kappaleesta Cold.
Seuraavana keväänä yhtye sävelsi uusia kappaleita sekä otti kaksi uutta kitaristia mukaan toimintaansa: Harri Hytösen (ex-Gandalf, Cubehead) ja Timo Nybergin (ex-Gandalf, Divine Decay). Uuden albumin sanoituksista vastasi Seppo Tarvainen. Lisäksi levytykseen osallistui basisti Alec Hirst-Gee (Suburban Tribe, Divine Decay). Uusi kokoonpano soitti Nosturissa elokuussa 2004 yhdessä Amoralin, Driven ja Rujon kanssa, missä esiteltiin yhtyeen seuraavan Maxi-CDn sisältöä, kuten uusi kappale "Slayground". Yhtyeen toiminta oli tehnyt vaikutuksen Tony Talevaan ja hän esittikin tarjouksen aloittaa uuden studiolevytyksen Moonman Studios -studiolla Karjaalla yhdessä tuottaja Aaro Seppovaaran (Blake) kanssa. Uusi kuuden kappaleen Maxi-CD "To the Slayground" nauhoitettiinkin heti samana syksynä. Ennen vuoden vaihdetta yhtye esiintyi vielä Tavastialla marraskuussa yhdessä Transport Leaguen kanssa sekä Stella Star Clubilla Moonsorrown, Imperanon ja Born Of Thorns yhtyeiden kanssa.
Uusi levy julkaistiin vuoden 2005 helmikuussa, ja he promosivat levyä Tavastialla yhdessä Finntrollin kanssa. Yhtye keikkaili sitä ennen Dimebag Darrelin muistokonsertissa esittäen uuden basistinsa Kimmo Kammosen sekä vieraili Finnish Metal Expo -tapahtumassa, joka toimi myös yhtyeen ensimmäisen videon Slayground-kappaleen kuvauspaikkana. Tämä julkaistiin myöhemmin Inferno-lehden musiikkivideo-DVD:llä. Yhtye julkaisi pian tämän jälkeen uuden singlen Hatehead, joka julkaistiin 15.7.2005 Tuska Open Air Metal Festival -tapahtuman aikana yhtyeen esiintyessä jatkoklubilla. Single saikin hyvän vastaanoton ja nousi korkeimmillaan singlelistan sijalle neljä viikolla 31. The Scourger jatkoi levystään Karjaan studiolla elokuussa. Yhtyeestä poistui Harri Hytönen ja tilalle tuli uusi kitaristi Jani Luttinen. Yhtye soitti uudella kokoonpanolla Sinebrykoff-panimon First Warning -tapahtumassa Tavastialla lokakuussa. Loppuvuodesta yhtye teki keikkoja mm. Gloriassa Metal Clum Curium -tapahtumassa.
Uusi albumi Blind Date With Violence näki päivänvalon tammikuussa 2006. Kesäkuussa levystä julkaistiin single Maximum Intensity, ja lokakuussa albumista tehtiin laajennettu Blind Date With Violence - Worldwide Edition -julkaisu, joka sisältää Suomessa julkaistun levyn sisällön lisäksi cover-versiot Slayerin Ghosts of War -kappaleesta, Testamentin Over the Wall -kappaleesta sekä Tuska-festivaalilla 2006 äänitetyt liveversiot Grading Deranged-, Maximum Intensity- ja The Oath and the Lie -kappaleista. Samaan aikaan yhtye ilmoitti myös aloittaneensa uuden studioalbumin suunnittelun. The Scourger soitti Napalm Death -yhtyeen kanssa vuoden taitteessa yhtyeen vieraillessa pohjoismaissa.
Diskografia
EP:t
DVD:t
Arman ja viimeinen ristiretki
Arman ja viimeinen ristiretki on Jim-kanavalla esitetty Armanin Maailma -tuotantoyhtiön realityohjelma, jonka ovat luoneet Arman Alizad ja Tuukka Tiensuu. Alizad juontaa ja toimittaa ohjelmaa, Tiensuu toimii ohjaajana. Ensimmäinen kausi esitettiin syksyllä 2013 ja se saavutti suurta suosiota. Ohjelma voitti vuoden 2013 Kultainen Venla -gaalassa kaksi palkintoa, toisen voitti itse ohjelma parhaana realitynä ja toisen Arman Alizad parhaana esiintyjänä.
Ohjelman idea ja sisältö
Arman ja viimeinen ristiretki on dokumentaarinen realityohjelma, jossa Alizad yhdessä ohjaaja-kuvaaja Tuukka Tiensuun kanssa matkustaa kahdeksaan valtioon ympäri maailman, tutustumaan maiden kulttuuriin ja ihmisten elämäntapoihin. Alizad ja Tiensuu tekevät kymmenen päivän mittaisen matkan jokaiseen maahan, yrittäen päästä 10 päivän ajaksi osaksi jotain yhteisöä, ryhmää, heimoa tai ympäristöä. Kaikki yhteisöt ovat erilaisia, mutta niistä kaikki ovat täysin länsimaisen kulttuurin ja elämäntavan ulkopuolella. Sarjassa Alizad ja Tiensuu yrittävät nähdä mahdollisimman paljon heimon tai yhteisön kulttuurista ja jokapäiväisestä elämästä, ja näyttää saman myös katsojille. Jokaisessa jaksossa kuvausryhmän pitää ansaita yhteisön luottamus, jotta he pääsevät osaksi sitä.
Jimin mukaan ohjelman pääpiste on luottamuksessa ja ystävyydessä.